SUUR-SAVON SOTILASPOIKIEN PERINNEKILTA RY     Tiedote 2/2019
		
Itäkaari 16,  52550 Hirvensalmi 	www. suur-savonsotilaspojat.yhdistysavain.fi.	

Laps olin, kun hän lähti pois, kun loppui rauha maan,
mutt` unhoon muoto, ryhti tuo mult`ei jää milloinkaan,
ei hattu, töyhtö, poskipään,
ei rusko, tuoma tuulen, sään,
tuon kulmain tumman varjon nään
kuin silmiss`ainiaan.
 (J.L. Runeberg: Vänrikki Stoolin tarinat; Sotilaspoika, toinen säe)

Arvoisat Perinnekiltamme jäsenet

Toimintavuotemme on ollut varsin perinteiden täyttämää. 
Perinneliitolta on valmistunut DVD ”Isänmaan nuoret puolustajat; Sotilaspojat ja lottatytöt”, mikä esitettiin TV1:llä puolustusvoimain lippujuhlan päivänä 4.6.. DVD:tä on muutama kappale saatavana killalta a) 20€ - liitosta voimme tilata tarvittaessa lisää. 
Kiltamme sai lahjoituksena Kalle Fröjdin kuolinpesältä kaikin omistusoikeuksin DVD:n ”Marsalkan Mikkeli-elokuvan” käytettäväksi maanpuolustusta edistäviin tarkoituksiin. Samoin tätä elokuvaa on myytävänä killalla a 20€.
Kiltamme sai vieraakseen pikkubussillisen Etelä-Kymenlaakson Perinnekillan jäseniä, jotka tutustuivat Jalkaväkimuseoon ja siellä tietenkin sotilaspoikaosastoon, nauttivat kanssamme maukkaan lounaan Upseerikerholla ja kävivät tutustumassa Päämajamuseoon. Vierailun isäntänä toimi Eero Jokinen ja osan aikaa kiltapuheenjohtaja.
Perinteiseen voidaan lukea myös sotilaspoikien mukanaoloa Museoiden yö-tapahtumassa lokakuun lopulla esittelemällä osastoa ja samalla markkinoimalla em DVD:eitä.

Perinneliiton liittokokous
Liittokokous pidettiin elokuun puolivälissä Kajaanissa Kainuun Sotilaspoikien Perinnekillan isännöimänä. Kokouksessa käsiteltiin sääntöjen mukaiset asiat ml hallituksen erovuoroisten jäsenten tilalle valittavat uudet henkilöt. Valituksi tuli mm kiltamme puheenjohtaja kolmeksi seuraavaksi vuodeksi. Kokouksesta enemmän Sotilaspoikalehti 3/2019.
Kiltamme järjestää liittokokouksen Mikkelissä 2024, samassa juhlimme kiltamme 30-vuotista taivalta.

Vuosikokous ja –juhla
Vuosijuhlassamme esitelmöi Mannerheim-ristin ritarien säätiön hallintoneuvoston jäsen Heikki Lehtonen sekä saamme nauttia mm Rakuunasoittokunnan musiikkiesityksistä.
Huomioikaa kokousaika 18.3.2020 alla olevan kutsun mukaan.

Suur-Savon Sotilaspoikien Perinnekilta ry:n sääntömääräinen vuosikokous pidetään
keskiviikkona 18. päivänä maaliskuuta 2020 alkaen klo 18.00 Mikkelissä  
Upseerikerholla.  
Kokouksen jälkeen vuosijuhla klo 19.00 AVEC.
Juhlaesitelmä metsänhoitaja, ekonomi Heikki Lehtonen
Tumma puku. Kunniamerkit.
Juhlaan ilmoittautuminen 10.3.2020 mennessä Anneli Lehto; puh. 050 - 501 3575 
e-,mail:  anneli.lehto@luukku.com tai Juhani Manninen;  puh. 0500-750 252, 
e-mail: juhani.manninen@surffi.fi 
Vanhaan tapaan toivomme arvontapalkintoja!                           
Tervetuloa joukolla mukaan! 		(Tämä on virallinen kutsu vuosikokoukseen)

Talvisodan syttymisestä tulee kuluneeksi 30.11. kokonaista 80 vuotta - monille muistomerkeille lasketaan tuolloin seppeleet ja sytytetään kynttilät. Perinnekiltamme järjestää tällöin 1.12. klo 15.00 alkaen ” 80 vuotta Talvisota-konsertin” Hirvensalmen Seuratalolla esiintyjinä Kari Kanto laulu ja Arto Kivekäs harmonikka. Tervetuloa mukaan, väliajalla kahvitarjoilu - liput 15€.

6.12. Itsenäisyyspäivänä osallistumme tahoillamme eritilaisuuksiin niin seppelpartioissa kuin kynttilöiden sytyttäjinäkin.

Joulunaika on rauhoittumisen ja lahjojen aikaa, jolloin vietämme yhteistä aikaa perheidemme kanssa.
Uusivuosi tuo tullessaan uusia haasteita, mutta toivottavasti antaa meille kaikille terveyttä ja voimia jaksaa!

P.S. Seuraava tiedote ilmestyy välittömästi vuosikokouksemme jälkeen.

Hyvää syksyä ja talven odotusta Teille ja perheillenne toivotellen. 

Kiltapuheenjohtaja	
		   Juhani Manninen